jkorsvik/nowiki_second_scrape_merged huggingface dataset:
Larry Flynt

Larry Claxton Flynt jr. (født 1. november 1942 i Kentucky, død 10. februar 2021) var en amerikansk forretningsmagnat som bygde seg opp innen pornografi.
Flynt var eier av Larry Flynt Publications som har en omsetning på ca. 300 millioner dollar og har hovedkontor i Los Angeles.


== Bakgrunn ==
Flynt startet magasinet Hustler i 1974 og utvidet med Hustler Casino i Gardena i California, Hustler Club som er en kjede med strippeklubber, Hustler TV og Hustler Hollywood som er en butikkjede som selger sexprodukter. Flaggskipet i butikkjeden ligger på Sunset Boulevard i West Hollywood. 


== Attentat ==
Han var i flere rettssaker om ytringsfrihet hvor han hevdet at den beskyttet ham ifølge USAs grunnlov. Han satt i rullestol på grunn av lammelse fra livet og ned, grunnet et attentat 6. mars 1978 hvor han og hans advokat Gene Reeves jr. ble skadeskutt. Ingen har vært siktet i saken selv om seriemorderen Joseph Paul Franklin har tilstått attentatet. Franklin ble henrettet 20. november 2013 for drap. Reeves ble hardt skadet, og tilbragte en måned på sykehus. Han ble siden utnevnt til dommer og døde i 2015.


== Referanser ==


== Eksterne lenker ==
(en) Offisielt nettsted 
Mate-URL 
(en) Larry Flynt – kategori av bilder, video eller lyd på Commons 
(en) Larry Flynt – galleri av bilder, video eller lyd på Commons 
(en) Larry Flynt på Internet Movie Database 
(en) Larry Flynt hos The Movie Database 
(en) Larry Flynt på Adult Film Database 
(en) Larry Flynt på Internet Adult Film Database
Liste over ordførere i Øvre Sandsvær

Liste over ordførere i Øvre Sandsvær viser navn, parti og funksjonsperiode for ordførere i Øvre Sandsvær kommune fra opprettelsen av kommunen i 1908 til sammenslåingen med Kongsberg kommune i 1964.


== Se også ==
Liste over ordførere i Kongsberg 1837–
Liste over ordførere i Sandsvær 1837–1907
Liste over ordførere i Ytre Sandsvær 1908–1963


== Eksterne lenker ==
Kongsberg kommune: Ordførere i Kongsberg
Bestkystfestivalen

Bestkystfestivalen, opprinnelig Vestkystfestivalen, er Norges eneste årlige sjongleringsfestival, og arrangeres i Stavanger i de gamle lokalene til Tou bryggeri rundt august hvert år. Bestkyst 2010 var det tiende arrangementet med dette navnet.
Bestkyst arrangeres av Flaks sjongleringsgruppe.


== Referanser ==


== Eksterne lenker ==
Bestkystfestivalen Arkivert 11. juli 2010 hos Wayback Machine. -- hjemmeside
Kvitefella Kraftverk

Kvitefella Kraftverk er et vannkraftverk ved Rygg i Gloppen kommune i Vestland.
Kraftverket er et elvekraftverk og benytter et fall på 203 meter i Kvitefella.
Installert effekt er 1,3 MW. Årsproduksjon er 5,9 GWh.
Kraftverket ble bygget i 2004. Det eies av Kvitefella Kraft AS, bestående av 13 grunneiere på gårdene Sande, Rauset og Ravnestad.


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Gul kjerrmåler

Gul kjerrmåler (Hydrelia flammeolaria) er en sommerfugl i gruppen av de egentlige målere (Geometridae). Denne lille arten finnes i Sør-Norge.


== Utseende ==
En ganske liten (vingespenn 16 – 20 mm), slank, gulaktig måler. Den ligner hasselmåler (Asthena albulata), men kan skilles fra denne på at vingenes brungule områder er omtrent like store som de hvite (hos hasselmåleren dominerer den hvite fargen) og at forvingen har en liten, brun flekk. Forvingen er hvit med omtrent seks ganske brede, bølgete, brungule tverrbånd som noen ganger flyter delvis sammen. Midt i vingen er det en liten, brun flekk. Bakvingen er hvit med tre brungule tverrbånd. Larven er lysgrønn med hvite lengdestriper på hver side av ryggen.


== Levevis ==
Arten finnes mest i litt fuktig løvskog. Larvene lever på or (Alnus spp.), lenger sør i Europa også på naverlønn (Acer campestre). De voksne målerne flyr i mai – juli.


== Utbredelse ==
Arten lever i Europa og Nord-Asia. I Norge er den funnet nord til Nord-Trøndelag.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) gul kjerrmåler i Encyclopedia of Life 
(en) gul kjerrmåler i Global Biodiversity Information Facility 
(no) gul kjerrmåler hos Artsdatabanken 
(sv) gul kjerrmåler hos Dyntaxa 
(en) gul kjerrmåler hos Fauna Europaea 
(en) gul kjerrmåler hos NCBI 
(en) Kategori:Hydrelia flammeolaria – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Hydrelia flammeolaria
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Grå kjerrmåler

Grå kjerrmåler (Hydrelia sylvata) er en sommerfugl i gruppen av de egentlige målere (Geometridae). Den er funnet på Østlandet og Sørlandet i Norge, dessuten i indre Hordaland.


== Utseende ==
En liten til middelsstor (vingespenn 20 – 22 mm), slank, lysgrå måler. Oversiden har gjerne en litt silkeaktig glans. Som en del beslektede arter sitter den i hvilestilling med forvingene spredt ut til siden slik at bakvingene også er synlige. Forvingen er gråhvit (hvit med spredte, grå skjell) med to mer eller mindre tydelige, mer eller mindre brunlige tverrbånd. Utenfor det ytterste båndet er det vanligvis en smal, bølgete, mørk tverrstrek. Begge vingepar har en rad av korte, mørke streker langs ytterkantene. Bakvingen har ett brunt tverrbånd og en smal, mørk tverrstrek. Larven er mest blekgrønn på undersiden, rødlilla på ryggen.


== Levevis ==
Arten finnes i fuktig løvskog, men også på tørrere steder. Larvene lever først og fremst på or (Alnus spp.) og pile-arter (Salix spp.), men kan også gå på bjørk (Betula spp.) og edelkastanje (Castanea sativa). Det kan se ut som at arten nyter godt av styving av trær som gir mange nye skudd. De voksne målerne flyr i juni – august. Arten er ikke vanlig og er regnet som truet i Storbritannia ([1]).


== Utbredelse ==
Arten finnes i hele Europa og i Nord-Asia. I Norge er den funnet langs kysten vestover til Vest-Agder og dessuten i Hordaland.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) grå kjerrmåler i Encyclopedia of Life 
(en) grå kjerrmåler i Global Biodiversity Information Facility 
(no) grå kjerrmåler hos Artsdatabanken 
(sv) grå kjerrmåler hos Dyntaxa 
(en) grå kjerrmåler hos Fauna Europaea 
(en) grå kjerrmåler hos NCBI 
(en) Kategori:Hydrelia sylvata – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Hydrelia sylvata
Butterfly Conservation, Faktaark for Hydrelia sylvata, Storbritannia
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Daniel Boone Homestead

Daniel Boone Homestead er fødestedet til den tidligere amerikanske nybyggeren Daniel Boone, og er idag et museum under styring av Pennsylvania Historical and Museum Commission (PHMC) nær Birdsboro, Berks County, Pennsylvania i USA. Det strekker seg over nesten 2,4 km² og er det største området som PHMC kontrollerer.


== Eksterne lenker ==
(en) Offisielt nettsted
Langfjorden (Brønnøy)

Langfjorden er en fjordarm og den innerste delen av Velfjorden i Brønnøy kommune i Nordland. Fjorden har innløp mellom Nevernes i vest og Snasodden i øst og strekker seg 9 kilometer sørover til Tarmaunbotnet, Den er forholdsvis smal, stort sett mellom 200 og 400 meter bred.Grenda Oppsjøen ligger på vestsida av fjorden. Litt lenger sør ligger Storvika på vestsida og her er fjorden på sitt bredeste, rundt 850 meter. Gården Langfjorden ligger på vestsida nesten helt inne i fjorden. Sør for denne gården ligger Tarmaunbotnet, som har en 180 meter høy fjellvegg på østsida.


== Referanser ==
Donnchadh Ó Corráin

Donnchadh Ó Corráin (født 28. februar 1942, død 25. oktober 2017) var en irsk historiker. Han var professor emeritus i middelalderhistorie ved University College Cork. Han arbeidet i hovedsak med tiden fra kristningen av Irland til og med tidlig middelalder, og gav ut bøker om vikingtiden, Irland før normannerne og opphavet til navn i det irske språket. Han var redaktør for tidsskriftet Peritia og direktør for CELT-prosjektet ved Universitetet i Cork.


== Utgivelser i utvalg ==
Blant Ó Corráins utgivelser finnes:
Ireland before the Normans (Dublin 1972)
Celtic Ireland (Dublin 1981)
Sages, saints and storytellers: Celtic studies in honour of James Carney (Maynooth 1989)
James Hogan: revolutionary, historian, and political scientist (Dublin 2000)


== Referanser ==
Ine Jansen

Ine Finholt Jansen (født 6. juli 1973) er en norsk skuespiller. 
Hun har spilt i filmen Norske byggeklosser (2018) og i TV-seriene Dag og Helt perfekt. For sin rolle i Helt perfekt ble hun tildelt Gullruten for beste kvinnelige skuespiller i 2012 og Komiprisen i klassen årets kvinnelige TV-komiker i både 2015 og 2016. Hun var en av skuespillerne i TV2s julekalender Jul i Blodfjell, som rollefiguren Nanna, og spilte rollefiguren Tone i humorserien Aldri voksen. I tillegg har Jansen gitt stemme til tegnefilmer og hørespill, blant annet som Nancy Drew i Frøken Detektiv i Radioteatret. Jansen har jobbet ved Nationaltheatret og Trøndelag teater.


== Utdannelse ==
Jansen er utdannet ved Statens teaterhøgskole. 


== Familie ==
Ine Jansen er datter av skuespilleren Per Jansen.


== Priser og nominasjoner ==
Gullruten 2012 i klassen beste kvinnelige skuespiller for Helt perfekt
Nominert til Gullruten 2014 i klassen beste kvinnelige skuespiller for Helt perfekt
Nominert til Komiprisen 2014 i klassen årets kvinnelige TV-komiker
Komiprisen 2015 i klassen årets kvinnelige TV-komiker for Helt perfekt
Komiprisen 2016 i klassen årets kvinnelige TV-komiker for Helt perfekt
Nominert til Humorprisen 2019 i klasen årets morsomste på TV
Nominert til Gullruten 2022 i klassen publikumsprisen for Kjære landsmenn og Helt perfekt


== Referanser ==


== Eksterne lenker ==
Ine Jansen fra Nationaltheatret
(en) Ine Jansen på Internet Movie Database 
(da) Ine Jansen på Filmdatabasen 
(en) Ine Jansen hos The Movie Database
William Hartman Woodin

William Hartman Woodin (født 27. mai 1868 i Berwick i Pennsylvania, død 3. mai 1934 i New York) var en amerikansk forretningsmann og republikansk politiker, kjent som USAs 51. finansminister under president Franklin D. Roosevelt i perioden mellom 5. mars 1933 og 31. desember 1933.
Han ble uteksaminert fra School of Mines ved Columbia University i 1890 og innledet sin karriere ved farens selskap, Jackson & Woodin Manufacturing Company, hvor han med årene avanserte til å bli administrerende direktør. Da selskapet så ble kjøpt opp av jernbaneselskapet American Car and Foundry Company ble Woodin visedirektør for sistnevnte.
Woodin var republikaner, men bidro med betydelige summer til den demokratiske presidentkandidaten Franklin D. Roosevelt under presidentvalgkampanjen i 1932. Etter at Roosevelt ble valgt som president ble Woodin utnevnt til finansminister, men på grunn av sviktende helse ble han tvunget til å avgå allerede i slutten av året.


== Referanser ==


== Eksterne lenker ==
(en) William Hartman Woodin – kategori av bilder, video eller lyd på Commons 
Treas.gov – William H. Woodin (1933) – Biografien til Woodin hos U.S. Department of the Treasury.
Pokémon Ranger: Shadows of Almia

Pokémon Ranger: Shadows of Almia (ポケモンレンジャー　バトナージ, Pokemon Renjā Batonāji, lit. Pokémon Ranger: Batonage) er et rollespill utviklet av HAL Laboratory for spillkonsollen Nintendo DS.
Spillet ble offentliggjort i januar 2008-utgaven av CoroCoro og ble gitt ut 20. mars 2008 i Japan. Det ble annonsert på E3 2008 at spillet ville bli gitt ut i USA med tittelen Shadows of Almia den 10. november 2008 og i Europa 21. november 2008.


== Eksterne lenker ==
(en) Pokémon Ranger: Shadows of Almia hos MobyGames 
(en) Pokémon Ranger: Shadows of Almia hos Internet Game Database 
(en) Pokémon Ranger: Shadows of Almia hos GameFAQs
Hierofani

Hierofani kommer fra gresk og betyr «tilsynekomst av noe hellig». Begrepet hierofani er brukt i religionsvitenskap og sikter til åpenbaring av noe hellig, og handler derfor om å observere noe guddommelig. Begrepet ble brukt av religionshistorikeren Mircea Eliade som term for teofani («tilsynekomst av en gud»).Et eksempel på hierofani er Bibelens fortellinger om da jødene forlot Egypt hvor det hevdes at Moses fremkalte gresshoppesvermer, froskeinvasjon, solformørkelse, omdannet elver til blod og tilkalte en pest. (2.Mos.7-12)
Hierofani kan også være tilknyttet ofring, da man får en følelse av guddommelighet under ofringen.


== Følger av hierofani ==
Målet av hierofani fra et religiøst perspektiv er å fremme regler, levesett og etikk. Et eksempel kan vi finne i Israels gud som gjennom flere hierofanier gir folket en konklusjon av: «Hvis Israels folk overholdt den pakt eller avtale de hadde gjort med Gud, så skulle det gå dem svært bra. Hvis de imidlertid ikke holdt avtalen skulle det gå dem svært ille.» Dette kan vi frem til i dag se preger det Israelske folks hverdag.


== Kristendommen ==
Kristendommen fører hierofani inn på et nytt og mer positivt nivå. Jesus Kristus blir i seg selv ansett som noe skapt av det guddommelige, og gjør mennesket i seg selv hellig. En annen side er at man også får det endelige og avsluttende offeret, som er Kristus død.
Kristus gjør mennesket guddommelig gjennom idealiseringen av fattigdomsidealet og lidelsen, til tross for splittelsen om Jesus var en velgjører eller en dommer.


=== Etter Jesus død ===
På pinsedagen kommer den hellige ånd til verden, og helliggjør disiplene. Dette gjør så disiplene blant annet kan tale i tunger og å ha helbredende kraft. Noe som vil endre deres status radikalt, til hellige menn med nærhet til Jesus. Altså vil disiplene i seg selv utøve indirekte-hierofani.


=== Reformasjonen ===
Etter reformasjonen kommer et behov for en hellighetsfølelse. Da klostervesenet blir innført tar det over som en ny hierofanisk kultur. Som man gjennom bønn, nøysomhet og godhet åpenbarer man det hellige. Dersom man oppnår godhet på et spesielt høyt nivå kan man få helgenstatus.


== Referanser ==
 
Andre referanserMircea Eliade:
Cosmos and History: The Myth of the Eternal Return. New York: Harper Torchbooks, 1959.
Myth and Reality. Trans. Willard R. Trask. New York: Harper & Row, 1963.
Patterns in Comparative Religion. New York: Sheed & Ward, 1958.
Shamanism: Archaic Techniques of Ecstasy. Princeton: Princeton University Press, 1972.
Liste over ordførere i Vinger

Liste over ordførere i Vinger viser navn, parti og funksjonsperiode for ordførere i Vinger fra innføringen av formannskapslovene i 1837 til etableringen av storkommunen Kongsvinger i 1964.


== Se også ==
Liste over ordførere i Kongsvinger 1855–
Liste over ordførere i Brandval 1868–1963


== Eksterne lenker ==
Kongsvinger kommune: Ordførere i Vinger 1837
Samfunnsveven Norsk samfunnsvitenskapelig datatjeneste
Liste over ordførere i Brandval

Liste over ordførere i Brandval viser navn, parti og funksjonsperiode for ordførere i Brandval kommune fra etableringen av kommunen i 1868 til etableringen av storkommunen Kongsvinger i 1964.


== Se også ==
Liste over ordførere i Kongsvinger 1855–
Liste over ordførere i Vinger 1837–1963


== Referanser ==


== Eksterne lenker ==
Kongsvinger kommune: Ordførere i Brandval fra 1868
José Napoleón Duarte

José Napoleón Duarte (født 23. november 1925, død 24. februar 1990), var en salvadoransk politiker. Han var president i El Salvador fra 1. juni 1984 til 1. juni 1989. Duarte hadde også en karriere bak seg som både borgermester i San Salvador og senere som en leder i Junta Revolucionaria de Gobierno, før han ble president. 


== Referanser ==
I cancelliraadens dage

I Cancelliraadens dage, med undertittelen Interiører og skildringer fra Oplandene er en roman av den norske forfatteren Tryggve Andersen (1866–1920), utgitt i 1897.


== Innhold ==
Romanens handling er lagt til forfatterens hjembygd Ringsaker, anno ca. 1800-10, og handlingen bygger for en stor del på sagn og historier som forfatteren var blitt fortalt av sin mor som var født Krogvig på storgarden Kråkvik i Ringsaker. Faren var lensmann i Ringsaker og ble senere fogd i Sunnhordland før han vendte tilbake til Hedmarken som embetsmann. Romanen omtales som «den mest indtrengende kulturhistoriske roman» i norsk litteratur, og den tematiserer forholdet mellom embetsklassen og bondeklassen.  Andersen lar hovedpersonen, cancelliråd Weydahl, ta parti for bøndene. 
I forkant av skriveprosessen hadde Andersen foretatt studier i offentlige arkiv, rettsprotokoller og kallsbøker. Frik Hougen har skrevet en bok hvor han gjør rede for de historiske personene og hendelsene som ligger til grunn for I cancelliraadens dage. Kanselliråd Weydahl er modellert etter sorenskriver Christian Stangebye, mens figuren Palmstrøm er basert på den svenske gartneren Christian Carlstrøm.


== Bedømmelse ==
Nettum (1967) peker på at romanen egentlig ikke er en roman, men snarere en novellesamling: «De ti "interiører og skildringer" kan leses som frittstående fortellinger, men de har en indre sammenheng som ikke bare er skapt av miljøet og tiden». De ti fortellingene skildrer ulike personer og miljøer i bygdesamfunnet. Fortellingene er strukturert rundt kansellirådens ankomst til bygda i første fortelling, og hans sykeleie og dødsfall i siste fortelling.
Francis Bull og Edvard Beyer har begge karakterisert Tryggve Andersen som eneren blant norske stilister med hovedverket I Cancelliraadens dage som juvelen i hans kvantitativt beskjedne produksjon. 
1907-utgaven av romanen ble illustrert av Lars Jorde. Romanen regnes som et høydepunkt i Andersens forfatterskap, og ble i 1967 inkludert i verket Norges nasjonallitteratur.
Høsten 2011 vil RingsakerOperaen sette opp en nyskrevet tre akters opera bygd på Andersens roman. Librettoen er skrevet av Morten Jostad og musikken komponert av Ragnar Søderlind.


== Lars Jordes illustrasjoner ==

		
		
		
		
		
		
		
		
		
		
		
		
		
		
		


== Litteratur ==
Hougen, Erik (1953). Tryggve Andersens Opplandsfortellinger i historie og tradisjon fra kansellirådens dager. Oslo: Gyldendal. 
Rolf Nyboe Nettum. «Generasjonen fra 1890-årene» I: Norges litteraturhistorie; bd 4. 1975
Rolf Nyboe Nettum. «Innledning» I: I cancelliraadens dage; 1967-utgaven


== Eksterne lenker ==
Utgaven fra 1897 | 1993 | 1994 hos Nasjonalbiblioteket
Philip Neame

Philip Neame (født 12. desember 1888, død 28. april 1978) var en britisk skytter som konkurrerte under Sommer-OL 1924 i Paris.
Neame ble olympisk mester i skyting under OL 1924 i Paris. Han var med på det britiske laget som vant lagskytingen 100 meter løpende hjort, dobbeltskudd. De vant med 263 poeng, en poeng mer enn sølvmedaljevvinnerne fra Norge. Det var 25 deltakere fra sju nasjoner som deltok i konkurransen som ble avviklet 3. juli 1924 på skytearenaen i Versailles. Det var fire deltakere på hvert lag og de skjøt 10 x 2 skudd hver og høyeste score for hver enkelt skytter var 100, altså 400 for et lag. Deltakerne på det britiske laget var Neame, Cyril Mackworth-Praed, Herbert Perry og Allen Whitty.
Neame ble tildelt Victoriakorset, den høyeste utmerkelsen for tapperhet for britiske soldater, for sin innsats under første verdenskrig.


== OL-medaljer ==
1924  Paris –  Sølv i skyting, 100 meter løpende hjort, dobbeltskudd  Storbritannia


== Referanser ==


== Eksterne lenker ==
(en) Philip Neame – Olympedia 
(en) Philip Neame – Sports-Reference (OL-resultater – arkivert)
Cyril Mackworth-Praed

Cyril Winthrop Mackworth-Praed (født 21. september 1891, død 30. juni  1974) var en britisk skytter som konkurrerte under Sommer-OL 1924 i Paris.
Mackworth-Praed ble olympisk mester i skyting under OL 1924 i Paris. Han var med på det britiske laget som vant lagskytingen 100 meter løpende hjort, dobbeltskudd. De vant med 263 poeng, en poeng mer enn sølvmedaljevvinnerne fra Norge. Det var 25 deltakere fra sju nasjoner som deltok i konkurransen som ble avviklet 3. juli 1924 på skytearenaen i Versailles. Det var fire deltakere på hvert lag og de skjøt 10 x 2 skudd hver og høyeste score for hver enkelt skytter var 100, altså 400 for et lag. Deltakerne på det britiske laget var Mackworth-Praed, Philip Neame, Herbert Perry og Allen Whitty. Mackworth-Praed kom på andreplass i både i den individuelle konkurransen, 100 meter løpende hjort, dobbeltskudd og enkeltskudd.


== OL-medaljer ==
1924  Paris –  Sølv i skyting, 100 meter løpende hjort, dobbeltskudd  Storbritannia
1924  Paris –  Sølv i skyting, 100 meter løpende hjort, enkeltskudd  Storbritannia
1924  Paris –  Sølv i skyting, 100 meter løpende hjort, dobbeltskudd  Storbritannia


== Referanser ==


== Eksterne lenker ==
(en) Cyril Mackworth-Praed – Olympedia 
(en) Cyril Mackworth-Praed – Sports-Reference (OL-resultater – arkivert) 
(en) Cyril Mackworth-Praed – databaseOlympics.com (arkivert)
Frilansjournalistene/NJ

NJ Frilans er en egen seksjon i Norsk Journalistlag med rundt 770 medlemmer. Organisasjonen arbeider for å styrke arbeidsvilkårene og rettighetene til frilanserne. Styret blir valgt på årsmøtet.


== Ledere ==
2019 - Lisbet Jære
2017 - 2019 Oddrun Midtbø
2016 - 2017 Ian O. Kjenne
2014 - 2016 Anette Andersen
2013 - 2014 Inge Ove Tysnes
2012 - 2013 Silje Midttun
2005 - 2012 Jørn Wad (Gunnhild  Sindre under Wads permisjonstid)
1999 - 2005 Otto von Münchow
1995 - 1999 Reidar Jensen
1991 - 1995 Ingebjørg Jensen
1990 - 1991 Øystein Bråthen
1987 - 1990 Albert Collett
1985 - 1987 Hans-Gunnar Skarstein
1980 - 1985 Per H. Berrefjord


== Årets frilanser ==
Frilansjournalistene/NJ deler ut journalistprisen årlig.

1989: Otto Risanger
1990: Tron Øgrim
1991: Øyvind Thorsen
1992: ingen pris
1993: Bente Riise, dokumentar Mor Russlands døtre, Gyldendal 1992
1994: Victor Dimola/Una Thoresen
1995: Are Kalvø, humor
1996: Bo-Aje Mellin, foto, gammel kirkekunst
1997: Arne Eriksen, gravejournalistikk
1998: Rune Andersen, sosialjournalistikk og allsidighet
1999: Maria Fuglevaag Warsinski, kortfilm, dokumentar fra Srebrenica
2000: Eva Lind Karlsen, bok om å vere HIV-smitta
2001: Eric Scobie, krigsavisene/samlet og publisert historisk dokumentasjon
2002: Åsne Seierstad, dokumentar: Bokhandleren i Kabul
2003: Kiki Sørum, motebok/virke som motejournalist
2004: Anne Lise Flavik, dokumentarbok: Fattig talt
2005: I samband med Frilansjournalistene/NJ 25-årsjubileum ble det delt ut tre priser
Ane Charlotte Five Aarseth, dokumentar om bestefars samfunnsinnsats
Erling Borgen, TV-dokumentar
Lars Aarønæs, språkjournalist
2006: Ingebjørg Jensen, historisk TV-dokumentar
2007: Morten Løberg, fotograf
2008: Marit Bendz og Heidi Hattestein, journalister
2009: Rune Eraker, fotograf og journalist
2010: Anders Sømme Hammer, journalist
2011: Øyvind Strømmen, journalist
2012: Andrea Gjestvang, fotograf
2013: Åshild Eidem, journalist
2014: Kjetil Stormark, journalist
2015: Maren Sæbø, journalist
2016: Christina Skreiberg, journalist/fotograf
2017: Sindre Leganger , journalist


== Eksterne lenker ==
Hjemmeside